PRITARTA

Panevėžio rajono savivaldybės tarybos

2021 m. gegužės 20 d. sprendimu Nr. T-

**PANEVĖŽIO R. BERNATONIŲ MOKYKLA-DARŽELIS**

**2020 METŲ VEIKLOS ATASKAITA**

2021-04-28

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| 2020 m. įgyvendinant 2017–2021 metų strateginį ir 2020 metų veiklos planus buvo siekiama gerinti ugdymo(si) kokybę, kurti saugią ir modernią ugdymo(si) aplinką bei skatinti veiksmingus pokyčius mokykloje-darželyje.  Ugdymo(si) kokybei gerinti 2020 m. buvo organizuotos įvairios tiriamosios veiklos, mokiniai mokėsi taikyti IKT ir skaitmeninį turinį pamokose. Mokykla-darželis naudojasi „Eduka“ dienynu, todėl pradinukai sėkmingai įvaldė „Eduka“ klasės siūlomas galimybes ir EMA elektronines pratybas. Karantino metu ugdymo procesas buvo organizuojamas nuotoliniu būdu, naudojant internetinį įrankį „Padlet“, vaizdo konferencijų sistemą „Zoom“, susirašinėjimų ir pokalbių programą „Messenger“. Naudojant šias priemones mokiniams buvo kokybiškai teikiama švietimo pagalba, vedamos pamokos, teikiamos konsultacijos. 1–4 klasių mokiniams nupirkti nauji lietuvių k., matematikos ir pasaulio pažinimo vadovėliai iš serijos „Taip!“, iš Švietimo, mokslo ir sporto ministerijos gauti 2 planšetiniai kompiuteriai.  Mokytojai ir mokiniai aktyviai dalyvavo įvairiuose konkursuose, renginiuose ir projektuose – tarptautiniame konkurse „Kengūra“, respublikiniame konkurse „Olimpinis mėnuo 2020“ 1–2 klasių mokiniai tapo prizininkais ir jiems atiteko Švietimo, mokslo ir sporto ministerijos, Lietuvos tautinio olimpinio komiteto bei sportinės aprangos gamintojo „4F“ skirtas sportinis inventorius. Panevėžio apskrities policijos pareigūnų organizuotame konkurse „Aš matomas tamsoje“ 2 klasės mokiniai apdovanoti diplomais, o 3 ir 4 klasių – padėkomis. Ikimokyklinio amžiaus vaikai su mokytojomis buvo aktyvūs respublikinių ir tarptautinių konkursų, parodų ir projektų dalyviai.  Mokyklos-darželio bendruomenė siekė sukurti saugias ir modernias ugdymo(si) aplinkas mokiniams. Įsigijus IKT priemones iš Europos Sąjungos struktūrinių fondų lėšų bendrai finansuojamo projekto Nr. 09.2.1-ESFA-K-728-02-0024 „Mažais žingsneliais inovacijos takeliu“, atsirado daug galimybių modernizuoti ne tik ugdymo turinį, bet ir įstaigos erdves. Projekto metu mokykla-darželis įsigijo 12 planšetinių kompiuterių „Samsung“, interaktyvų ekraną SMART, interaktyvias edukacines grindis, 5 „bee-bot“ ir 1 „blue-bot“ robotukus ir nešiojamąjį kompiuterį, iš viso už 15 486 Eur.  Siekiant gerinti mokinių socialinius įgūdžius jungtinės grupės vaikai dalyvavo tarptautinėje programoje „Zipio draugai“, kuri padeda įgyti socialinių bei emocinių sunkumų įveikimo gebėjimų, 1–4 klasių mokiniai – socialinių emocinių įgūdžių lavinimo ir smurto prevencijos programoje „Antras žingsnis“. Gyvenimo įgūdžių ugdymo programa integruojama į visas ugdymo pakopas.  Mokykla-darželis panaudojo 600 Eur vykdydamas Visuomenės sveikatos rėmimo specialiosios programos projektą „Sveikuoliukai 2“, kurio metu vaikai dalyvavo tiriamojoje veikloje „Aš jaunasis kūrėjas“, buvo įsigyta sportinio inventoriaus vaikų fiziniam aktyvumui.  Mokyklos-darželio mokytojos dalyvavo kvalifikacijos tobulinimo renginiuose, tarptautiniame virtualiame forume „STEAM išlaisvina vaiko galias“, respublikinėje konferencijoje „Socialinis emocinis ugdymas Lietuvoje: gerovė mokykloje pokyčių laiku“. |

Ataskaitą parengė direktorė Irma Vareikienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_